जून-2023 में 18.63 लाख वाहन बिके, मारुति ने सबसे ज्यादा कारें बेचीं
भारत में वाहनों की ओवरऑल रिटेल सेल्स में 10% की बढ़ोतरी दर्ज की गई है। जून-2023 में देशभर में 18,63,868 व्हीकल बेचे गए, जबकि पिछले साल इसी महीने में 17,01,105 व्हीकल बेचे गए थे। इनमें पैसेंजर व्हीकल और टू-व्हीलर शामिल हैं।
भारत में वाहनों की ओवरऑल रिटेल सेल्स में 10% की बढ़ोतरी दर्ज की गई है। जून-2023 में देशभर में 18,63,868 व्हीकल बेचे गए, जबकि पिछले साल इसी महीने में 17,01,105 व्हीकल बेचे गए थे। इनमें पैसेंजर व्हीकल और टू-व्हीलर शामिल हैं।
फेडरेशन ऑफ ऑटोमोबाइल डीलर्स एसोसिएशन (FADA) ने गुरुवार (6 जुलाई) को जून 2023 में वाहनों की रिटेल सेल्स के आंकड़े जारी किए हैं। फाडा के अध्यक्ष मनीष राज सिंघानिया ने कहा कि सालाना आधार पर वाहनों की रिटेल सेल्स 10% बढ़ी है।
वहीं दूसरी ओर मंथ-ऑन-मंथ बेस पर रिटेल सेल्स में 8% की गिरावट आई है। यह थोड़े समय के लिए वाहन बाजार में नरमी का इशारा करता है।
पैसेंजर व्हीकल की रिटेल सेल्स 5% बढ़ी
जून में पैसेंजर व्हीकल की रिटेल सेल्स 5% बढ़कर 2,95,299 इकाई पर पहुंच गई है। जून-2022 में इंडियन मार्केट में 2,81,811 पैसेंजर व्हीकल बेचे गए थे। इसी तरह पिछले महीने टूव्हीलर्स की सेल्स 7% बढ़कर 13,10,186 यूनिट्स पर पहुंच गई। एक साल पहले जून में 12,27,149 दोपहिया बिके थे।
75% बढ़ी थ्री व्हीलर्स की सेल्स
थ्री व्हीलर्स की सेल्स पिछले साल जून के 49,299 यूनिट्स से 75% बढ़कर 86,511 यूनिट हो गई। ट्रैक्टरों की रिटेल सेल्स सालाना आधार पर 45% बढ़कर 98,660 इकाई हो गई, जबकि कमर्शियल व्हीकल्स की बिक्री जून-2022 के 72,894 इकाई के आंकड़े से मामूली बढ़ोतरी के साथ 73,212 इकाई रही।
आइए जानते हैं जून-2023 में अलग-अलग सेगमेंट में टॉप-5 सेलर्स कौन-कौन रहे...
